Çima de vitéla aa sanremasca

A çima de vitéla aa sanremasca, u l'è in piatu tipicu de Sanremu, variànte da çima aa zenéese.

 Dose pe 8 persune 
- 1.200 gràmi (in chilò e dui ètti) de pànsa de vitéla duvèrta a sacu; - 130 gràmi de çervéla de vitéla;- 80 gràmi de bütirru;- pàn gratàu;- frumàgiu parmigiàn gratàu;- 'na çevula, 'na carota e 'na còsta de çélaru;- in massétu de prunsému;- due öve;- dui ciòi de ganöfaru;- 1 tuchétu d'àju fréscu;- due föje de laitüga;- öriu d'auriva;- sa' e péve.

 Preparassiùn 
Mete i ciòi de ganöfaru inta çevula e fara bùje inte 'na pignàta cun drentu dui litri d'aiga, inseme aa carota, au çélaru triàu, au massétu de prunsému e a l'àju. Passà a çervéla suta a l'aiga ch'a curre, levaghe e peléte e dapöi tajara cun finessa. Mete i tuchéti de çervéla inte 'na cupéta, azùnzeghe 'n cügiarìn de pàn gratàu, due cügiaràe de frumagiu e e föje de laitüga tajàe a strìsce. Azùnze a sa' e u péve e remescià u tütu cun abàdu, pe pöi metelu intu sachetu e serane u sgarbu cun du spagu. 

Mete a çima intu brodu de verdüre ch'u bùje e lasciara cöixe pe due ure. Scurara e metera a sbujentà suta 'n pesu, fin au dì de dòppu, de modu ch'a vegne cianéla.

Prima de servila, tajà a çima a fete, passara prima inte öve sbatüe e aiscì intu pàn gratau e frizere inte l'öriu e bütirru za desgajàu in sciu fögu. 

Sta çima a se pö servì, cauda o fréida, sénsa frìzera: a fritüra a sèrve a cangià u savù, ma a cunservara aiscì.

 Note 

 Bibliugrafia 


Categorîa:Sanremu
Categorîa:Cuxìnn-a lìgure